اليوم باذن الله تبارك وتعالى مع عرض جديد من عروض الملك سبحانه وتعالى. عرض اليوم متعلق بصلاة الفجر عرض اليوم متعلق بصلاة الفجر. اللي للاسف اهملها كتير من الناس. او نقول بعض الناس
اه صلاة الفجر من الصلوات اللي ربنا عز وجل جعل لها اجر عظيم جدا. ووضع لها عروض كتير جدا جدا جدا هنحاول مع بعض كده نقف مع هذه العروض عرض عرض واقول لكم بقى معقول بعد العرض ده ممكن حد بعد كده
بعد رمضان يضيع صلاة الفجر. تعالوا مع بعض ناخد هذه العروض عرض وراء التانية. اول عرض. اول عرض من عروض ربنا سبحانه وتعالى في مرحلة خطر جدا من مراحل القيامة. المرحلة الخطر دي لا نجاة منها الا بالنور العظيم
مرحلة السروط. مرحلة الصراط لما بيتضرب الصراط على جهنم. السيدة عائشة بتسأل النبي بتقول له يا رسول الله اين الناس يوم تبدل الارض غير الارض والسماوات فقال يا عائشة هم في الظلمة دون الجسر. على الظلام الشديد اوي الا قبل الصلاة
الظلمة دي علشان اقدر اعدي انا محتاج نور. في مرة كنت مسافر القاهرة وكان اياميها كمية المطر كانت غير طبيعية. وسبحان الله! الكهرباء في العربية فصلت. ايام ما كان النور بقى بيقطع كتير. والنور في المسافة دي تقريبا من
اول الخروج كده من الدائري نزلة غبور لحد بنها الدنيا كانت قاطعة. فتخيل النور اصلا قاطع الطريق قاطع تماما واخد بالك والدنيا بتشتي وبتمطر والنور عندي في العربية كمان فصل. انتم لا تتخيلوا قدر الوحشة والخوف اللي
الواحد يعني عايشه في الوقت ده. مطب فجأة حاجة حصلت مش عارف ايه الدنيا ضلمة ضلمة ضلمة يعني خدت بالك؟ وسبحان الله عرفت قدر النور. يوم القيامة بقى لما بيتضارب الصراط على ظهر ني جهنم كده ضلمة ضلمة. لا
احد في هذا اليوم الا بالنور. واعظم نور ربنا سبحانه وتعالى ممكن يديه لك. وانت بتعدي في اليوم ده هو النور اللي انت هتاخده وباذن الله بسبب صلاة الفجر. اول عرض من ربنا عز وجل خدوا النور. قال قال نبينا صلى الله عليه وسلم بشر المشائين
في الظلمات الى المساجد بالايه؟ يبقى اعظم نور واقوى نور واتم نور ياخده العبد ياخده من صلاة العشاء وصلاة الفجر النور العظيم النور التام تاخده انت من صلاة العشاء وتاخده من صلاة الفجر. بشر المشائين في الظلمات الى المساجد بالنور التام
كم يوم القيامة؟ ادي العرض الاول. العرض التاني اكبر مصيبة واكبر خطر من الممكن ان العبد يتعرض له في النار في يوم القيامة انه والعياذ بالله رجليه تهوي الى النار. احنا محتاجين بالفعل يكون عندنا حاجة
ان من نار الاخرة. ولن تجد شيء ابدا يؤمنك بالنار الاخرة زي صلاة الفجر. وصلاة العصر ولذا قال لنا النبي صلى الله عليه وسلم بص على سبيل الجزم. لن يلج النار احد
صلى قبل طلوع الشمس وقبل غروبها. لن يلج. ما حدش هيخش النار ابدا. طالما هو محافظ على صلاة الفجر ومحافظ على صلاة العصر. طب اشمعنى الفجر والعصر؟ اصل الفجر الناس كلها قايمة تعبانة ومكسلة ومش قادرة تقوم. وقام العصر فمعظم الناس بتبقى
اعملها وفي دنيتها فاللي يفضل ربنا على دنيته واللي يفضل ربنا على عز وجل على نفسه لا ده ما ينفعش ابدا يخش النار. اللي قدر يهذب نفسه ويربي نفسه ويأدب نفسه ان صلاة الفجر دي اساس. وصلاة العصر اساس. ايا كان عملي يقف ساعة العصر. ايا كان وضعي
حالي وتعبي لأ ده لازم اشد حيلي في صلاة الفجر. اللي قدر يروض نفسه على صلاة الفجر وصلاة العصر لا يلج النار ابدا. اعظم نعمة ده العرض التالت. اعظم نعمة واعظم نعيم لاهل الجنة في الجنة هو الايه؟ اه رؤية
الله سبحانه وتعالى طب ممكن حد يقول لي لو انا عايز اشوف ربنا اعمل ايه؟ اللي عايز يشوف رب ربنا يوم القيامة لازم يدفع. سلسلة عرض الملك من اول يوم لاخر يوم بتتكلم على التجارة مع الله. تاجر مع ربنا. عايز تكسب من التجارة دي
انك تشوف ربنا يوم القيامة خلاص ادفع. ادفع ايه؟ صل على النبي صلى الله عليه وسلم. قال النبي صلى الله عليه وسلم كما في حديث جرير سترون ربكم يوم القيامة عيانا. كما ترون القمر في ليلة التمام. لا تضام
في رؤيته لما بتبقوا قاعدين كده وبتبصوا للقمر في ليلة التمام ليلة اربعتاشر او خمستاشر. انتم برضو هتشوفوا ربنا سبحانه وتعالى يا رب اجعلنا منهم يا رب يا رب اجعلنا منهم يا رب. شف في النبي يقول لك ايه فان استطعتم المهر. الدفع الحساب بتاعك
فان استطعتم الا تغلبوا على صلاة قبل طلوع الشمس وقبل غروبها فافعلوا. حافزوا على صلاة الفجر وصلاة العصر تكون النتيجة تشوفوا ربنا سبحانه وتعالى يوم القيامة. العرض الرابع اكتر حاجة ترفع من قدرك ومن شأنك عند ربنا. برضو محافزتك على صلاة الفجر
سورة العصر شف النبي بيقول لنا ايه يتعاقبون فيكم ملائكة بالليل وملائكة بالنهار. في صلاة الفجر وصلاة العصر في نبطشيات من الملايكة. نبطشية بتنزل في صلاة الفجر وبتطلع في العصر. ونبطشية بتطلع في العصر وبتنزل ايه؟ بتنزل في العصر
وتطلع في الفجر. بيتناوبوا علينا وده زي ما قلت لكم هو العرض اليومي لعملك على الله. لان انا قبل كده قلت لكم ان العروض عروض الاعمال على الله كتير. فمنها ان اعمالك تعرض يوميا الفجر والعصر. ومنها ان هي تعرض اسبوعيا اتنين وخميس. ومنها ان هي تعرض سنويا
في صلاة في شهر شعبان والعمر بقى كله يوم العرض بقى واحنا واقفين بين ايدين ربنا. فالعرض اليومي اللي اعمالي كلها بتتعرض على ربنا سبحانه وتعالى بيتعرض ده في صلاة الفجر وفي صلاة العصر. فالنبي يقول لنا ايه؟ يتعاقبون فيكم ملائكة بالليل وملائكة بالنهار
في صلاة الفجر وصلاة العصر. بص فيعرج الذين باتوا فيكم. اللي هم نزلوا العصر وقعدوا معنا لحد الفجر فيسألهم ربنا وهو اعلم كيف وجدتم عبادي؟ قالوا اي رب اتيناه وهم يصلون وتركناهم وهم يصلون. لحد هنا خلاص ما عدش فيه سؤال. ربنا مش هيسأل عن حالك. انت
فجيت جت جت الملايكة شافتك في صلاة العصر في المسجد وفي صلاة الفجر في المسجد هي دي بقى رفعة القدر دي بقى رفعة القدر. ان ربنا سبحانه وتعالى يقول لأ خلاص. سيبه بقى العبد ده. مش عايز اسأل عن عمل ليه؟ كفاية ان العبد ده
العرض بتاعه انه بدأ بالصلاة وانتهى وانتهى بالصلاة. ولذا قال النبي صلى الله عليه وسلم ان اللي يعمل ده اللي تعمل ده ليس له عند الله الا الجنة. كما قال صلى الله عليه وسلم من صلى البردين دخل الايه؟ دخل الجنة بردين
فجر العصر. ارتباط الفجر والعصر ارتباط وسيق جدا. الصلاتين دول مهمين جدا في حياة الانسان. سبحان الله! ده مش كده وبس عرض جديد من ربنا سبحانه وتعالى في صلاة الفجر بالذات. ربنا بيقول لنا وقرآن الفجر ان قرآن الفجر كان
مشهودة اي تشهده الملائكة وقرآن الفجر مش اللي هو بيبقى قبل الاذان. زي ما بعض الناس بيظن لا قرآن الفجر قرآن الصلاة وقت تنزل الملائكة بقى على العباد. عشان كده سبحان الله تجد اكتر صلاة فيها سكينة وطمأنينة حتى النفس
انت بتشمه بعد صلاة الفجر اه والله ما فيش كيس نعدي شوية هوا ناخده كده طول النهار. تحس سبحان الله بالسكينة في صلاة الفجر. وتحس براحة البال وطمأنينة الصدر في صلاة الفجر
وتحس سبحان الله والله يا جماعة شم النفس بتاع صلاة الفجر وشم النفس بتاع صلاة الضهر والعصر. تعرف الفارق عارف ليه؟ وقرآن ان الفجر ان قرآن الفجر كان فيه ملايكة. الملايكة في الارض مالية الدنيا علشان تشهد هذه الصلاة. مش كده وبس
صلاة الفجر بصوا كلنا في حياتنا معرضين لازمات ومشاكل. صح؟ بس سبحان الله! تلاقي دايما الانسان اللي حريص قوي على صلاة الفجر ده حاجة كده حاجة خاصة شوية. ليه؟ اصله في ذمة ربنا
قال صلى الله عليه وسلم من صلى الفجر في جماعة فهو في ذمة الله. ربنا يحميه ويسدده وكل مكروه وكل ضر وكل شيء ممكن يؤثر على دينه او يؤثر على اخرته تلاقي ربنا عز وجل بيصرفه عنه. مش كده وبس
عرض جديد على صلاة الفجر. سبحان الله! اسألكم سؤال؟ لو واحد منا الان بعد صلاة العشاء طلع برة في النادي وقاعد ماسك مصحفه يقرأ القرآن وفضل واقف على رجليه من الساعة تمانية ونص تسعة الا ربع ده خلينا الساعة تلاتة الا ربع. في ظنكم ممكن ياخد اجري اجر
دي عند ربنا عز وجل. اظن اجر عظيم قوي صح؟ طب تخيلوا ان ممكن الاجر ده كله تاخده بصلاة الفجر بس شف شف واحد قاعد من بعد العشاء يصلي على رجليه كده هو راكع ساجد باكي بين يدي الله عز وجل تاني لكتاب الله. لحد الفجر. وبعد
كده اللي يصلي صلاة الفجر ياخد اجر هذا الانسان. قال صلى الله عليه وسلم من صلى العشاء في جماعة فكأنما قام نصف الليل. ومن صلى لا الفجر في جماعة فكأنما قام الليل كله. صلاة الفجر تديك امان من تلات حاجات نختم بهم. واحد
امان من النفاق. عايز تقيس ايمانك او فيك شعور من النفاق ولا لأ؟ ربنا يا رب يجنبني واياكم مسل هزه الشعب شعب النفاق عايز توزن ايمانك انت ايمانك عالي ولا فيه مشكلة؟ اوزن نفسك بصلاة الفجر. ده الميزان الحقيقي للمؤمن
لذا قال صلى الله عليه وسلم اثقل صلاة على المنافقين صلاة العشاء وصلاة الايه؟ وصلاة الفجر. دي اتقل صلاة على المنافقين طب والمؤمن ده هو ما شاء الله سباق لصلاة العشاء وصلاة الفجر. صح؟ الامان التاني
امان والعياذ بالله من عذاب القبر. صلاة الفجر تأمنك من عذاب القبر. النبي صلى الله عليه وسلم بيقول لنا انه رأى فيما يرى النائم قلت لكم حديس قبل كده رجل مضطجع على قفاه نايم على ضهره وعلى رأسه رجل معه حجر يضربه على رأسه فتنفلق الرأس ويتدهده الحجر. فيذهب
فيأتي بالحجر فتلتئم الرأس يضربه تاني دماغه تتفلق نصين. وهكذا حاله في قبره الى قيام الساعة. فقال النبي صلى الله عليه وسلم من هذا قالوا هذا هو الرجل الذي ينام اتاه الله القرآن فهو ينام عن المكتوبة. يعني صلاة الفجر
ده واحد ربنا ادى له القرآن فبدل ما هو بالليل يقرأ القرآن وبعد كده يقوم يصلي الفجر. لأ ده نام عن القرآن ونام عن صلاة ونام عن صلاة الفجر. فشوف
سبحان الله! دي عقوبته في قبره. فصلاة الفجر امان من عذاب القبر. تالت حاجة امان من تسلط الشيطان عليك. صلاة الفجر امان من تسلط الشيطان ذكر للنبي صلى الله عليه وسلم رجل نام فما صلى فما استيقظ حتى اصبح. واحد نام تخيلوا
كم الموظفين اللي دا حالهم؟ شف كم الموظفين اللي دا حالهم؟ حتى سبحان الله تروح الصبح تخلص كدا اي ورقة عند موظف من الموظفين اول ما تشوف وشه استر يا رب. اصله قبل ما يقوم قبل بالليل قبل ما ينام
قام زابط المنبه على سبعة ونص على ما يقوم بسرعة ينط آآ يغسل وشه ويطلع جري يركب الخلاصة عشان اروح الشغل بتاعه. زبط المنبه على سبعة ما تظبطوش على صلاة الفجر. شف النبي بقى بيقول لنا ايه. ذكر للنبي صلى الله عليه وسلم رجل
نم فما استيقظ حتى اصبح. راحت عليه صلاة الفجر. فقال صلى الله عليه وسلم ذاك رجل بال الشيطان فيه في اذنه قال الحافظ ابن حجر رحمة الله عليه وهذا الامر على الحقيقة. الشيطان استخف به لدرجة ان اتخذ
فهو كنيفا وفريق قليل جدا من العلماء قالوا بال الشيطان في اذنه ده دي كناية عن الوساوس اللي بتكون في الودن. بس الامر على الحقيقة عند جماهير العلماء وسبحان الله لما الشيطان يسيطر عليه بهذه الصورة تلاقيه قايم الصبح بقى خبيث النفس كسلان تلاقيه بقى ايه قايم عامل كده
وتلاقي جسمه مكسر ومهدود وهمدانه ويجي يسأل هو ايه اللي بيحصل؟ ايه اللي بيحصل؟ باختصار في الحديث ده اللي نختم به درسنا قال صلى الله عليه وسلم يعقد على قافية احدكم ثلاث عقد اذا هو نام بالليل. فاذا قام فذكر الله انحلت عقدة. فاذا توضأ انحلت
ثانيا فاذا صلى انحلت الثالثة فاصبح طيب النفس نشيط. ما هو خلاص الشيطان مش مسيطر عليه طيب ولو صاحبنا بقى ما عملش كده هو قايم العقد قايم تلاقي بقى ضهره مدغدغ ومش قادر ومتكسر ومزاجه مش حلو وروحه في مناخير
ويجي حد يقول له لو سمحت يا فندم بس خلص لنا الورقة دي. رح وعدي علينا مش عارف ايه واعمل ايه وسوي ايه هو ايه اللي حصل؟ صلاة الفجر. طيب
نفس نشاط الجسد في صلاة الفجر. انما النهاردة اللي يضيعها يقع في خطأ من تلاتة والعياذ بالله شعبة بالنفاق عذاب القبر والعزة العياذ بالله والامر التالت هو تسلط الشيطان علي. صلاة الفجر العصر العشاء تلات صلوات اساسية في حياة المسلم
منهم طبعا آآ الضهر والمغرب. طبعا من الصلوات المهمة جدا هيبقى فيه ان شاء الله بعد رمضان بقى بازن الله ازا ربنا احيانا. الكلام بقى حوالين هذه الصلوات فضله صلاة الفجر. عايز اختم باخر حاجة معي. اه ان شاء الله اه الشباب واقفين برة في الجمعية علشان زكاة الفطر. لان احنا ان شاء الله هنشيل الصناديق
فكرة الفطر آآ بكرة باذن الله عز وجل عشان طبعا احنا يبقى عندنا كميات كبيرة طبعا في التوزيع على الفقراء. بالنسبة لمقدار الزكاة قلت لكم بالنسبة للانسان وصلت الحال ما يساوي تلاتة كيلو رز. ما يساوي تلاتة كيلو رز. اما الانسان ميسور الحال فكلما زاد كان هذا خير وفضل منه
ان شاء الله الشباب واقفين برة لزكاة الفطر بازن الله تبارك وتعالى. جزاكم الله خيرا. وصلى الله على نبينا محمد وعلى اله وصحبه وسلم